OpenLLM-France/wikimedia huggingface dataset:
# Trevorton

Trevorton és una concentració de població designada pel cens dels Estats Units a l'estat de Pennsilvània. Segons el cens del 2000 tenia 2.010 habitants.

## Demografia

Segons el cens del 2000, Trevorton tenia 2.010 habitants, 866 habitatges, i 560 famílies. La densitat de població era de 181,3 habitants/km².
Dels 866 habitatges en un 25,2% hi vivien nens de menys de 18 anys, en un 52,5% hi vivien parelles casades, en un 8,3% dones solteres, i en un 35,3% no eren unitats familiars. En el 31,6% dels habitatges hi vivien persones soles el 16,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,32 i el nombre mitjà de persones que vivien en cada família era de 2,91.
Per edats la població es repartia de la següent manera: un 21,1% tenia menys de 18 anys, un 7,1% entre 18 i 24, un 27,5% entre 25 i 44, un 23,9% de 45 a 60 i un 20,4% 65 anys o més.
L'edat mediana era de 42 anys. Per cada 100 dones de 18 o més anys hi havia 95,1 homes.
La renda mediana per habitatge era de 32.013 $ i la renda mediana per família de 38.143 $. Els homes tenien una renda mediana de 30.236 $ mentre que les dones 18.207 $. La renda per capita de la població era de 15.781 $. Entorn del 6% de les famílies i el 8,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Trevorton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Trevorton». American Fact Finder. Oficina del Cens dels Estats Units, 12-01-2010.
# Chantilly (desambiguació)

«Chantilly» té aquests significats:
* Chantilly, municipi al departament de l'Oise (regió dels Alts de França)
* Chantilly (Virgínia), concentració de població designada pel cens dels Estats Units a l'estat de Virgínia
* Cantó de Chantilly, divisió administrativa del districte de Senlis (al departament de l'Oise)
* Castell de Chantilly, construcció a Chantilly, a la regió de la Picardia
* Crema chantilly, preparació gastronòmica feta amb nata muntada ensucrada i perfumada amb vainilla o aroma de vainilla
* Senyoria de Chantilly, antiga jurisdicció feudal de França centrada al castell de Chantilly, i amb la vila i el domini circumdant
# Jimmy Liao

Jimmy Liao (en xinès: 廖福彬, 15 de novembre de 1958) és un il·lustrador i escriptor d'àlbums il·lustrats taiwanès. El nom Jimmy és el seu primer nom anglès que ha adoptat del seu pseudònim xinès 幾米.

## Biografia

Després de graduar-se en art a la Universitat de Cultura Xinesa, Liao va treballar durant 20 anys a una agència publicitària, i més tard com a il·lustrador per diaris i revistes. El 1995 Liao va superar una leucèmia i va decidir dedicar-se exclusivament al seu art.
L'any 1998 es van publicar a Taiwan els seus àlbums Secrets in the forest (森林裡的秘密) i A fish with a smile (微笑的魚). Tots dos llibres van aconseguir nombrosos guardons literaris i molts diaris taiwanesos, com The China Times, Min Sheng Bao i United Daily News van considerar-los els millors llibres infantils de l'any. L'àlbum A Chance of Sunshine o Turn Left, Turn Right (向左走, 向右走), publicat el 1999, va ser triat un dels deu llibres més influents per la cadena de llibreries taiwanesa Kingstones. A Catalunya, el Gremi d'Editors va atorgar l'any 2010 el Premi Llibreter en la categoria d'àlbum il·lustrat a The starry starry night de Liao.
Els llibres de Jimmy Liao s'han traduït a dotzenes de llengües i es venen a tot el món. Els seus àlbums també s'han adaptat al teatre, el cinema, la televisió i l'animació. Per exemple, A fish with a smile va ser guardonat l'any 2006 amb el Premi Especial al Millor Curtmetratge d'Animació del Festival Internacional de Cinema de Berlín. Molts dels protagonistes dels seus llibres s'han convertit en ninos i imatge d'altres productes autoritzats.
Els dibuixos de Liao es caracteritzen pels colors cridaners i atrevits, i la representació de figures centrals que sovint semblen petites al primer pla, suggerint el punt de vista d'un nen en el món molt gran, de vegades sinistre o que suggereixen soledat.

## Referències

* ↑ «Taking a colourful look at life» (en anglès), 03-04-2008. [Consulta: 29 novembre 2018].
* ↑ «Jordi Puntí, Elizabeth Strout i l'il·lustrador Jimmy Liao, guardonats amb el Premi Llibreter». Corporació Catalana de Mitjans Audiovisuals, 22-06-2010. [Consulta: 29 novembre 2018].
* ↑ «Solitary man» (en anglès). South China Morning Post, 25-03-2008. [Consulta: 29 novembre 2018].
* ↑ «Liao's book hits the stage» (en anglès). South China Morning Post, 22-09-2003. [Consulta: 29 novembre 2018].
* ↑ «Jimmy Liao» (en castellà). Barbara Fiore Editora. [Consulta: 29 novembre 2018].

## Enllaços externs

* Web oficial de Jimmy Liao (en xinès)
# Margate (Florida)

* Per a altres significats, vegeu «Margate (desambiguació)».
Margate és una població dels Estats Units a l'estat de Florida. Segons el cens de l'1 de juliol de 2006 tenia 56.002 habitants.

## Demografia

Segons el cens del 2000, Margate tenia 54.909 habitants, 22.714 habitatges, i 14.332 famílies. La densitat de població era de 2.362,6 habitants/km².
Dels 22.714 habitatges en un 25,8% hi vivien nens de menys de 18 anys, en un 49,1% hi vivien parelles casades, en un 10,2% dones solteres, i en un 36,9% no eren unitats familiars. En el 30,8% dels habitatges hi vivien persones soles el 18% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,36 i el nombre mitjà de persones que vivien en cada família era de 2,95.
Per edats la població es repartia de la següent manera: un 20,9% tenia menys de 18 anys, un 6,5% entre 18 i 24, un 29,2% entre 25 i 44, un 21,7% de 45 a 60 i un 21,7% 65 anys o més.
L'edat mediana era de 40 anys. Per cada 100 dones de 18 o més anys hi havia 85,6 homes.
La renda mediana per habitatge era de 38.722 $ i la renda mediana per família de 48.254 $. Els homes tenien una renda mediana de 35.630 $ mentre que les dones 26.624 $. La renda per capita de la població era de 20.308 $. Entorn del 5,5% de les famílies i el 8,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Margate». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 2 agost 2010].
* ↑ «Geographic Comparison Table- Margate». American Fact Finder. Oficina del Cens dels Estats Units, 12-01-2010.
# Les Eres (Aramunt)

Les Eres, també anomenat Aramunt Nou és el poble que es formà del desplaçament al pla, cap a ponent, del poble vell d'Aramunt, de l'antic terme municipal del mateix nom, integrat el 1969 en el nou terme municipal de Pallars Jussà. Aquest municipi utilitzà aquest nom fins al 1994, quan l'hagué de canviar pel de Conca de Dalt, per tal d'evitar confusions amb la comarca a la qual pertanyia.
Ceferí Rocafort esmenta que el terme d'Aramunt consta de 190 edificis amb 404 habitants de fet i 425 de dret, distribuïts de la manera següent: 112 edificis i 257 habitants en el poble d'Aramunt (Aramunt Vell), 28 edificis i 105 habitants a les Eres, i 12 edificis amb 37 habitants a la caseria de Sant Miquel. A més, calia afegir-hi 38 construccions utilitzades per a les tasques agrícoles. L'església parroquial de les Eres, o Aramunt Nou, és dedicada a Sant Fruitós, igual que l'antiga parroquial d'Aramunt Vell. Construïda modernament, les seves formes imiten les del romànic.

## Bibliografia

* CASTILLÓ, Arcadi i LLORET, T. "El Pont de Claverol. Aramunt", a El Pallars, la Ribagorça i la Llitera. Barcelona: Fundació Enciclopèdia Catalana, 1984 (Gran geografia comarcal de Catalunya, 12). ISBN 84-85194-47-0
* GAVÍN, Josep M. Pallars Jussà. Barcelona: Arxiu Gavín, 1981 (Inventari d'esglésies, 8). ISBN 84-85180-25-9.

## Referències

* ↑ «Les Eres (Aramunt)». Gran Enciclopèdia Catalana. Barcelona: Grup Enciclopèdia Catalana.
* ↑ ROCAFORT, Ceferí. "Provincia de Lleyda", a Geografia general de Catalunya dirigida per Francesch Carreras y Candi. Barcelona: Establiment Editorial de Albert Martín, 1918.

## Enllaços externs

* Institut Cartogràfic de Catalunya
# Commerveil

Commerveil és un municipi francès situat al departament del Sarthe i a la regió de País del Loira. L'any 2007 tenia 136 habitants.

## Demografia
### Població

El 2007 la població de fet de Commerveil era de 136 persones. Hi havia 50 famílies de les quals 4 eren unipersonals (4 homes vivint sols), 21 parelles sense fills i 25 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 73 habitatges, 48 eren l'habitatge principal de la família, 13 eren segones residències i 11 estaven desocupats. 72 eren cases i 1 era un apartament. Dels 48 habitatges principals, 43 estaven ocupats pels seus propietaris i 5 estaven llogats i ocupats pels llogaters; 2 tenien dues cambres, 6 en tenien tres, 7 en tenien quatre i 33 en tenien cinc o més. 41 habitatges disposaven pel capbaix d'una plaça de pàrquing. A 13 habitatges hi havia un automòbil i a 34 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Commerveil el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 4 |
| 0 | 85 a 89 | 4 |
| 0 | 80 a 84 | 0 |
| 0 | 75 a 79 | 4 |
| 0 | 70 a 74 | 0 |
| 4 | 65 a 69 | 0 |
| 0 | 60 a 64 | 4 |
| 4 | 55 a 59 | 0 |
| 8 | 50 a 54 | 4 |
| 4 | 45 a 49 | 4 |
| 4 | 40 a 44 | 4 |
| 4 | 35 a 39 | 4 |
| 0 | 30 a 34 | 4 |
| 4 | 25 a 29 | 4 |
| 4 | 20 a 24 | 0 |
| 4 | 15 a 19 | 12 |
| 4 | 10 a 14 | 4 |
| 4 | 5 a 9 | 0 |
| 4 | 0 a 4 | 4 |

## Economia

El 2007 la població en edat de treballar era de 102 persones, 80 eren actives i 22 eren inactives. De les 80 persones actives 76 estaven ocupades (40 homes i 36 dones) i 4 estaven aturades (4 dones i 4 dones). De les 22 persones inactives 12 estaven jubilades, 9 estaven estudiant i 1 estava classificada com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de construcció i 1 d'una empresa d'hostatgeria i restauració.
L'únic servei als particulars que hi havia el 2009 era una lampisteria.
L'any 2000 a Commerveil hi havia 7 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Commerveil a l'INSEE.
* Évolution et structure de la population Fitxa amb el detall de dades de Commerveil a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Centre històric d'Alforja

Centre històric d'Alforja és un conjunt d'edificacions d'Alforja (Baix Camp) protegit com a Bé Cultural d'Interès Local.

## Descripció

La vila està situada en un turó entre dos barrancs, a la vora esquerra de la riera d'Alforja. A la part superior se situava el castell del qual només queda un mur però d'urbanisme encara conserva el possible perfil del recinte emmurallat. La resta del poble es desenvolupa a banda i banda d'un eix central, el carrer Major.
Entre els edificis més importants del municipi es troben Cal Batxó, al carrer Hospital, amb una gran portada i reixat de ferro, Cal Batllet, al carrer del Bolcador, Ca l'Ernest Besserc, al carrer Major, amb portada de carreus encoixinats del segle xvii, el temple parroquial dedicat a Sant Miquel i Cal Bató a la plaça de Dalt.

## Història

La vall d'Alforja fou donada a repoblar a Ramon de Ganagod el 1158, però passà el 1240 al Capítol tarragoní.
Al llarg dels segles xiii i xiv va tenir força prosperitat econòmica i fou membre de la Comuna del Camp com a mínim des del 1322.
La guerra del francès provocà una forta crisi econòmica i el poble fou obligat a subministrar aliments a les tropes. Durant les lluites del segle xix, Alforja es declarà a favor dels absolutistes i es produïren sovint enfrontaments entre un i altre bàndol. Fou també durant la Revolta dels Malcontents la capital dels insurgents del Camp, sota el comandament de Joan Rafí Vidal.

## Referències

* 1 2 3 4 5 «Centre històric d'Alforja». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 9 novembre 2018].

## Enllaços externs

* «Centre històric d'Alforja». Mapa de recursos culturals. Diputació de Tarragona.
# Trisobbio

Trisobbio (Tërseubi en piemontès) és un municipi situat al territori de la província d'Alessandria, a la regió del Piemont (Itàlia).
Limita amb els municipis de Carpeneto, Cremolino, Montaldo Bormida, Morsasco, Orsara Bormida, Ovada i Rocca Grimalda.
La frazione de Villa Botteri pertany al municipi.

## Galeria fotogràfica

* Castell de Trisobbio
* Campanar de l'església de Nostra Senyora
* església
# Trisme

El trisme és la contracció constant i involuntària dels músculs de la masticació (músculs pterigoïdal medial, pterigoïdal lateral i masseter), que disminueix o impedeix l'obertura de la boca. Desapareix amb anestèsia general, al contrari del que succeeix amb la constricció, en què obrir la boca esdevé mecànicament impossible.
L'obertura bucal normal és de tres dits. Després d'un trisme, es pot veure disminuïda fins a un dit, o fins i tot cap.
La cirurgia correctora del trisme s'anomena coronoïdectomia.

## Etiologia

* Amigdalitis: el trisme és un símptoma freqüent de l'amigdalitis complicada amb un flegmó periamigdalar.
* Tètanus: el trisme és un símptoma precoç d'una infeccció tetànica.
* Xarampió.
* Ràbia.
* Artritis temporomandibular: el trisme és molt freqüent en totes les infeccions d'origen dental.
* Fractura de la mandíbula.
* Cel·lulitis d'origen generalment dental, la causa més freqüent.
* Infecció local.
* Ingestió de certs estupefaents (amfetamines).
* També és freqüent després de l'extracció dels queixals del seny inclosos. En aquest cas no està relacionat amb una infecció sinó amb una inflamació, fase inicial normal de la cicatrització.
* Efecte secundari d'un tractament constituït per neurolèptics.
* Coma hipoglucèmic.
* Arteritis de la temporal (malaltia de Horton), associada o no a dolors mandibulars.
* Infecció vírica (especialment pel parvovirus B19, que causa dolors articulars en l'adult).
* Símptoma postanestèsic quan l'anestèsia es realitza a l'espina de Spix.
* Ingestió de certes drogues al·lucinògens com l'MDMA, el metilfenidat i la cocaïna.

## Referències

* ↑ Coronoïdectomia per al tractament del trisme en pacients de càncer de cap i coll (anglès)
# Tristachya

Tristachya és un gènere de plantes de la família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

* T. leiostachya Nees
# Tranebjerg

Tranebjerg és una vila danesa de l'illa de Samsø, és la capital del municipi de Samsø que forma part de la regió de Midtjylland, ambdós creats l'1 de gener del 2007 com a part d'una reforma territorial.
La vila havia tingut un castell, però va ser destruït per Stig Andersen Hvide el 1288. Al nord-oest de la vila hi ha l'església de Tranebjerg, un edifici gòtic del segle xiv amb una torre molt forta construïda vers el 1500. Al centre hi ha el museu de Samsø, dedicat a la història de l'illa i a les antiguitats, també recrea l'interior d'una granja de la zona.

## Enllaços externs

* Museu de Samsø Arxivat 2007-06-09 a Wayback Machine.
# Tour de Poitou-Charentes 2016

El Tour de Poitou-Charentes 2016, 30a edició del Tour de Poitou-Charentes, es disputà entre el 23 i el 26 d'agost de 2016 sobre un recorregut de 658,9 km repartits cinc etapes. L'inici de la cursa fou a Angulema, mentre el final fou a Poitiers. La cursa formava part del calendari de l'UCI Europa Tour 2016, amb una categoria 2.1.
El vencedor final fou el francès Sylvain Chavanel (Direct Énergie) aconseguint així el triomf per quarta vegada. El neerlandès Wilco Kelderman (Team LottoNL-Jumbo) obtenia el segon lloc i també la classificació dels joves, i tercer quedava el portuguès Nelson Oliveira (Movistar Team). En les altres classificacions Tom Van Asbroeck (Team LottoNL-Jumbo), vencedor de d'una etapa, guanyà la classificació dels punts, Sander Helven (Topsport Vlaanderen-Baloise) fou el millor en la muntanya i el Team LottoNL-Jumbo el millor equip.

## Equips

L'organització convidà a prendre part en la cursa a sis equips World Tour, nou equips continentals professionals i tres equips continentals:
* equips World Tour: AG2R La Mondiale, FDJ, Team LottoNL-Jumbo, Movistar Team, Team Sky, Team Giant-Alpecin
* equips continentals professionals: Direct Énergie, Fortuneo-Vital Concept, Cofidis, Delko-Marseille, Wilier Triestina-Southeast, Wanty-Groupe Gobert, Topsport Vlaanderen-Baloise, Bardiani Valvole-CSF Inox, GW Erco Shimano
* equips continentals: HP BTP-Auber 93, Roubaix Métropole européenne de Lille, Armée de Terre

## Etapes

| Etapa | Data | Recorregut | Km | Vencedor d'etapa | Líder de la general |
| 1a | 23 d'agost | Angulema – Puilboreau | 189,6 | Nacer Bouhanni (FRA) | Nacer Bouhanni (FRA) |
| 2a | 24 d'agost | La Rochelle – Niort | 179,8 | Tom Van Asbroeck (BEL) | Tom Van Asbroeck (BEL) |
| 3a | 25 d'agost | Thuré – Châtellerault | 95,2 | Nacer Bouhanni (FRA) | Nacer Bouhanni (FRA) |
| 4a | 25 d'agost | Saint-Sauveur – Châtellerault | 23 | Sylvain Chavanel (FRA) | Sylvain Chavanel (FRA) |
| 5a | 26 d'agost | Thouars – Poitiers | 171,3 | Sonny Colbrelli (ITA) | Sylvain Chavanel (FRA) |

## Classificació final

| | Ciclista | Equip | Temps |
| 1 | Sylvain Chavanel (FRA) | Direct Énergie | 15h 31' 11" |
| 2 | Wilco Kelderman (NED) | Team LottoNL-Jumbo | + 30" |
| 3 | Nelson Oliveira (POR) | Movistar Team | + 30" |
| 4 | Primož Roglič (SVN) | Team LottoNL-Jumbo | + 33" |
| 5 | Gianni Moscon (ITA) | Team Sky | + 51" |
| 6 | Anthony Roux (FRA) | FDJ | + 55" |
| 7 | Ben Swift (GBR) | Team Sky | + 56" |
| 8 | Jérémy Roy (FRA) | FDJ | + 57" |
| 9 | Sep Vanmarcke (BEL) | Team LottoNL-Jumbo | + 1' 12" |
| 10 | Sam Oomen (NED) | Team Giant-Alpecin | + 1' 20" |

## Referències

* ↑ «2016 Tour du Poitou Charentes (2.1)». procyclingstats.com.

## Enllaços externs

* Web oficial (francès)
# Tour de Picardia 2014

El Tour de Picardia 2014, 68a edició del Tour de Picardia, es va disputar entre el 16 al 18 de maig de 2014 sobre un recorregut de 538 km repartits entre tres etapes. La cursa formava part del calendari de l'UCI Europa Tour 2014, amb una categoria 2.1.
La cursa fou guanyada pel francès Arnaud Démare (FDJ), vencedor de la darrera edició dels Quatre dies de Dunkerque, i de les dues darreres etapes d'aquesta cursa. L'acompanyaren al podi el neerlandès Ramon Sinkeldam (Giant-Shimano) i el també francès Bryan Coquard (Team Europcar).
En les classificacions secundàries Démare guanyà la dels punts, Philippe Gilbert (BMC Racing Team) la de la muntanya i el Wanty-Groupe Gobert la dels equips.

## Equips

L'organització convidà a prendre part en la cursa a set equips World Tour, cinc equips continentals professionals i quatre equips continentals:

### equips World Tour

    AG2R La Mondiale, Astana Qazaqstan Team, BMC Racing Team, Team Europcar, FDJ, Giant-Shimano, Omega Pharma-Quick Step

### equips continentals professionals

    Bretagne-Séché Environnement, Cofidis, MTN Qhubeka, Topsport Vlaanderen-Baloise, Wanty-Groupe Gobert

### equips continentals

    BigMat-Auber 93, La Pomme Marseille 13, Roubaix Lille Métropole, Wallonie-Bruxelles

## Etapes

| Etapa | Data | Recorregut | Km | Vencedor d'etapa | Líder de la general |
| 1a | 16 de maig | Fort-Mahon-Plage – Estrées-Saint-Denis | 191 | Bryan Coquard (FRA) | Bryan Coquard (FRA) |
| 2a | 17 de maig | Mouy – Beaurieux (Chemin des Dames) | 176,5 | Arnaud Démare (FRA) | Arnaud Démare (FRA) |
| 3a | 18 de maig | Chamouille (Cap'Aisne) – Bray-sur-Somme | 170,5 | Arnaud Démare (FRA) | Arnaud Démare (FRA) |

## Classificació final

| | Ciclista | Equip | Temps |
| 1 | Arnaud Démare (FRA) | FDJ | 11h 59' 57" |
| 2 | Ramon Sinkeldam (NED) | Giant-Shimano | + 13" |
| 3 | Bryan Coquard (FRA) | Team Europcar | + 21" |
| 4 | Gianni Meersman (BEL) | Omega Pharma-Quick Step | + 26" |
| 5 | Rudy Barbier (FRA) | Roubaix Lille Metropole | + 27" |
| 6 | Björn Leukemans (BEL) | Wanty-Groupe Gobert | + 28" |
| 7 | Nikolas Maes (BEL) | Omega Pharma-Quick Step | + 28" |
| 8 | Maxime Daniel (FRA) | AG2R La Mondiale | + 28" |
| 9 | Kévin Reza (FRA) | Team Europcar | + 28" |
| 10 | Kenneth Van Bilsen (BEL) | Topsport Vlaanderen-Baloise | + 29" |

## Referències

* 1 2 «Victoria de Démare en el Tour de Picardie». El Mundo Deportivo, 18-05-2014 [Consulta: 19 maig 2014].
* ↑ «Demare wins overall Tour of Picardie». cyclingnews.com, 18-05-2014 [Consulta: 19 maig 2014].
* ↑ «Coquard tops Demare in Picardie opener». cyclingnews.com, 16-05-2014 [Consulta: 19 maig 2014].
* ↑ «Demare wins stage 2 of Tour de Picardie». cyclingnews.com, 17-05-2014 [Consulta: 19 maig 2014].

## Enllaços externs

* (francès) Web oficial
# Turó de les Onze Hores

El Turó de les Onze Hores, també anomenat Castell d'en Bes, és un turó de 666,2 metres d'altitud dels Cingles de Bertí situat als termes municipals de Bigues i Riells, a la comarca del Vallès Oriental, i de Sant Quirze Safaja, a la comarca del Moianès.
El cim del turó pertany a Sant Quirze Safaja, però part dels vessants nord, oest i sud un cop davallats els cingles són en terme de Bigues i Riells. És a llevant del poble de Riells del Fai, a l'extrem nord del terme biguetà i al del sud-est del de Sant Quirze Safaja. Es troba a l'esquerra del torrent de Llòbrega i del torrent del Traver, al sud-est i davant del Sot de l'Ullar i a migdia del Salt de Llòbrega i del Gorg de les Donzelles.

## Referències

* ↑ Cingles de Bertí i de Gallifa [Document cartogràfic] : Gallifa, Vall de S. Miquel, Sots Feréstecs, Sot del Bac, Vall de Neu, Castell Cir, Sauva Negra: mapa topográfico excursionista: topografía procedente del mapa nacional del Instituto Geográfico y Catastral, de otros centros y observaciones directas por el equipo técnico de editorial Alpina / cartografía: A. Bescós; cartografía complementaria y res.tecn. X. Coll. Granollers: Editorial Alpina, 1986. ISBN 84-7011-033-0.

## Enllaços externs

* El Turó de les Onze Hores i el seu entorn a l'Institut Cartogràfic de Catalunya
# Tripanosomàtids

Els tripanosomàtids (Trypanosomatidae) són una família de protists excavats de la classe Kinetoplastea que es caracteritzen per tenir un sol flagel. Tots els seus membres són exclusivament paràsits, trobats sobretot en insectes. Alguns gèneres tenen cicles vitals que impliquen un hoste secundari, que pot ser un vertebrat o una planta. S'inclouen diverses espècies que causen malalties greus en éssers humans, entre les quals destaquen:
* Tripanosomiasis (malaltia de la son a Àfrica i malaltia de Chagas a Amèrica del Sud), causada per espècies del gènere Trypanosoma.
* Leishmaniosis, causada per espècies del gènere Leishmania.